רואי חשבון אחראים בדרך כלל על ההיבט הפיננסי של העסק. הם עוזרים לחברות לוודא שהן עומדות בחוק, ושהמיסים שלהן משולמים כראוי. בהיבט הזה של הדברים, התפקיד של רואה חשבון מאוד שונה מהתפקיד של יועץ עסקי, למרות שרואה החשבון בהחלט יכול לספק כל מיני עצות וחוות דעת כלכליות-מקצועיות בנוגע לעסק.
יועצים עסקיים רבים הם בעלי הבנה בחשבונאות, וגם בהבנה כיצד לנהל עסק. הם יכולים לספק ייעוץ בנושאים כמו שיווק ומכירות, העסקת עובדים וניהול כספים, התייעלות תפוקת החברה ועוד. עם זאת, גם אם ליועץ העסקי יש הבנה טובה בחשבונאות, הוא לא יוכל לבצע את עבודתו של רואה החשבון. בשורה התחתונה, רואי חשבון עובדים עם מספרים, בעוד שיועצים עובדים עם אנשים ועסקים.